คู่มือการจดทะเบียนพาณิชย์

องค์การบริหารส่วนตำบลบึงทวาย  อำเภอเต่างอย จังหวัดสกลนคร


งานที่ให้บริการ การจดทะเบียนพาณิชย์ 
หน่วยงานที่รับผิดชอบ องค์การบริหารส่วนตำบลบึงทวาย
ขอบเขตการให้บริการ 
	สถานที่/ช่องทาง


      องค์การบริหารส่วนตำบลบึงทวาย ส่วนสำนักปลัด
ระยะเวลาเปิดให้บริการ


     วันจันทร์ ถึง วันศุกร์ (ยกเว้นวันหยุดที่ทางราชการกำหนด) 
 โทรศัพท์ : 042-973288 ตั้งแต่เวลา 8.30 น. – 16.30 น.
 โทรสาร : 042-973288
หลักเกณฑ์ วิธีการ และเงื่อนไขในการยื่นคำขอ


 ตามแผนการกระจายอำนาจให้แก่องค์กรปกครองส่วนท้องถิ่น (ฉบับที่ 2) พ.ศ. 2551 และแผนปฏิบัติการ กำหนดขั้นตอนการกระจายอำนาจให้แก่องค์กรปกครองส่วนท้องถิ่น (ฉบับที่ 2) กำหนดให้กรมพัฒนาธุรกิจการค้า ถ่ายโอนงานจดทะเบียนพาณิชย์ ตามพระราชบัญญัติทะเบียนพาณิชย์ พ.ศ. 2499 จากองค์การบริหารส่วนจังหวัด (อบจ.) ให้แก่เทศบาลและองค์การบริหารส่วนตำบล (อบต.) ภายในปีพ.ศ. 2553 และยังได้จัดทำคู่มือการจดทะเบียนพาณิชย์ ตามพระราชบัญญัติทะเบียนพาณิชย์ พ.ศ. 2499 ขึ้น เพื่อเป็นประโยชน์ในการปฏิบัติงานของ นายทะเบียนพาณิชย์ พนักงานเจ้าหน้าที่และผู้ที่เกี่ยวข้อง 
ขั้นตอนและระยะการให้บริการ 
ขั้นตอน   							ผู้ดำเนินการ 
1. ผู้ประกอบพาณิชย์กิจยื่นคำขอจดทะเบียน			 ประชาชน 
   (ระยะเวลา 10 นาที) 
2. ตรวจสอบเอกสารการยื่นขอจดทะเบียนพาณิชย์   		 เจ้าหน้าที่
   (ระยะเวลา 5 นาที)
3. ชำระค่าธรรมเนียม พร้อมรับใบเสร็จรับเงิน			 ประชาชน 
   (ระยะเวลา 2 นาที) 
4. จัดทำใบทะเบียนพาณิชย์ 					เจ้าหน้าที่
   (ระยะเวลา 20 นาที) 
5. เสนอผู้อนุมัติลงนามในใบทะเบียนพาณิชย์ 			 เจ้าหน้าที่
   (ระยะเวลา 0.5 วัน) 
ระยะเวลา 
ใช้ระยะเวลาทั้งสิ้น ไม่เกิน 1 วัน 
รายการเอกสารหลักฐานประกอบเอกสารหรือหลักฐานที่ต้องใช้
 1. สำเนาบัตรประชาชนของผู้ประกอบพาณิชย์กิจ จำนวน 1 ฉบับ
 2. สำเนาทะเบียนบ้านของผู้ประกอบพาณิชย์กิจ จำนวน 1 ฉบับ
 3. กรณีผู้ประกอบพาณิชย์กิจมิได้เป็นเจ้าของบ้าน ต้องแนบเอกสารเพิ่มเติม ดังนี้ 
3.1 สำเนาบัตรประชาชนของเจ้าของบ้าน จำนวน 1 ฉบับ
          3.2 สำเนาทะเบียนบ้านของเจ้าของบ้าน จำนวน 1 ฉบับ
          3.3 สำเนาสัญญาเช่าบ้าน จำนวน 1 ฉบับ 
ค่าธรรมเนียม 
การขอดำเนินการจดทะเบียนพาณิชย์ฯ จะต้องเสียค่าธรรมเนียมตามประเภทของการดำเนินการ ดังต่อไปนี้ 
1. จดทะเบียนพาณิชย์ตั้งใหม่ 50 บาท
 2. จดทะเบียนพาณิชย์เปลี่ยนแปลงรายการจดทะเบียน ครั้งละ 20 บาท
 3. จดทะเบียนพาณิชย์เลิกประกอบพาณิชย์กิจ 20 บาท 
4. ขอให้ออกใบแทนใบทะเบียนพาณิชย์ ฉบับละ 30 บาท 
5. ขอตรวจเอกสารของผู้ประกอบพาณิชย์กิจรายหนึ่ง ครั้งละ 20 บาท
          6. คัดสำเนาและรับรองเอกสารของผู้ประกอบพาณิชยกิจ ฉบับละ 30 บาท (หนึ่งคำขอ คิดเป็นหนึ่งฉบับ)

